ЗАДАНИЕ КЪМ НАЦИОНАЛНАТА АГЕНЦИЯ ЗА ПРОФЕСИОНАЛНО ОБРАЗОВАНИЕ И ОБУЧЕНИЕ

ПРЕДМЕТ НА ЗАДАНИЕТО: Анализ с предложения за оптимизиране на Списъка на професиите за професионално образование и обучение (СППОО).

ЦЕЛ НА ЗАДАНИЕТО: Изготвяне на анализ с участието на браншови организации, професионални организации и ключови министерства с предложение за оптимизиране и осъвременяване на СППОО. Анализът ще бъде основата за осъществяване на промени в СППОО.

СРОК:Анализът следва да бъде изготвен до края на 2019 г. Въз основа на анализа с изводите и препоръките до края на 2020 трябва да бъдат направени и съответните промени в СППОО.

ОСНОВАНИЕ:

1. Закон за професионалното образование и обучение - чл. 42, ал. 3 а
2. Решения на Консултативния съвет по професионално образование и обучение (КС по ПОО) от 25.06.2019 г.
3. Споразумение № Д01-21/12.02.2018 между МОН и НСИ – чл. 10, ал. 5.
4. Препоръки от проект „Техническа помощ при прилагането на националната квалификационната рамка в ПОО“, финансиран от ЕК по програмата за подкрепа на структурните реформи.

ОБХВАТ НА ЗАДАНИЕТО:

1. Преглед и анализ на професиите и специалностите от СППОО по професионални направления с оглед осигуряване на възможност за надграждане на СПК в професиите.
2. Преглед и анализ на промените, които следва да се осъществят в СППОО въз основа на Споразумението между МОН и НСИ за актуализиране на Списъка спрямо „МСКО-Области 2013“ на ЮНЕСКО и „КОО-2015“ на НСИ.
3. Проучване на резултатите от секторните анализи в рамките на My Competence и резултатите от работата на създадените 25 секторни съвета и разработените компетенции в пилотните сектори – Електроника, Електротехника, Информационни технологии, Машиностроене, Металургия, Мехатроника,Минно-добивна промишленост, Млечна промишленост, Охрана и сигурност и др. Анализ на подходите в клъстериране на компетенциите и приложимостта им към оптимизиране на СППОО.
4. Проучване и анализ на съотносимостта между областите на образование, професиите и специалностите в СППОО и областите на образование и професиите в Класификатора на областите на образованието на висшето образование и професионалните направления с оглед осигуряване на възможност на надграждане на квалификациите от единия към другия сектор на образование и създаване на по-добър преход от средно към висше образование.
5. Проучване на дискрипторите и дефинициите в европейския класификатор на уменията, компетенциите и длъжностите ESCO, въз основа на който се описват квалификациите, които имат съответствие на нуждите на пазара на труда. Анализ на съотносимостта към професиите и специалностите в СППОО.
6. Проучване на практически опит в поне 3 европейски страни с осъществени реформи в областта на професионалните квалификации с цел осъществяване на по-добро съответствие между търсенето на умения на пазара на труда и предлагането на квалификации от страна на образованието и обучението (например Финландия,Чехия, Полша, Нидерландия и др). Анализ на приложимостта на подходите в български контекст по отношение на оптимизиране на СППОО.
7. Преглед на препоръките към СППОО от доклада по проект „Техническа помощ при прилагането на националната квалифиакционна рамка в ПОО“, финансиран от ЕК по програмата за подкрепа на структурните реформи с оглед прилагането им при оптимизация на СППОО освен в пилотните 3 сектора – текстил, дървообработване и електромобили, и в останалите сектори/професионални направления.

МЕТОДИ НА ИЗГОТВЯНЕ НА АНАЛИЗА:

1. Проучване по документи.
2. Изготвяне на предварителен анализ на възможността за оптимизиране и актуализиране на СППОО чрез преглед по професионални направления.
3. Прилагане на секторен подход при прегледа на професиите и специалностите по професионални направления: организиране на срещи/фокус групи с браншовите организации, МТСП, ресорните министерства, професионални сдружения, секторни съвети.
4. Систематизиране на предложенията от срещите като изводи и препоръки от анализа.
5. Систематизиране на предложения за промени, оптимизиране и актуализиране на СППОО въз основа на проучването по документи и работните срещи на секторно/браншово ниво.

РЕЗУЛТАТ:

1. Междинно представяне на процеса и резултатите към средата на октомври 2019 на планирания за 15.10.2019 година Консултативен съвет по професионално образование и обучение
2. Финално представяне до края на 2019 г. в МОН на доклад – анализ на СППОО с препоръки за оптимизиране и осъвременяване, при следване на структурата, представена в обхвата, с описание на използваните методи и систематизираните предложения от браншовите организации и ключовите министерства.